S-281/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. janúar 2023, á hendur M-kk-þgf F-kk-þgf, kt. [...], [...], Reykjavík, I.

Fyrir umferðarlagabrot með því að hafa, fimmtudaginn 16. september 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 460 ng/ml og tetrahýdrókannabínól 8,6 ng/ml) um Fagrahvamm við Herjólfsgötu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðar- og fíkniefnalagabrot með því að hafa, laugardaginn 2. október 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 405 ng/ml og tetrahýdrókannabínól 7,9 ng/ml) um Bæjarhraun í Hafnarfirði, þar sem lögregla stöðvaði aksturinn og á sama tíma haft í vörslum sínum 0,97 gaf maríhúana sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Fyrir fíkniefna- og vopnalagabrot með því að hafa, fimmtudaginn 28. október 2021, að [...] í [...], haft í vörslum sínum í sölu- og dreifingarskyni 28 kannabisplöntur, 141,67 gaf kannabislauf, 1,75 gaf kannabisstönglum og 0,96 gaf maríhúana og hafa um nokkurt skeið fram til þess dags ræktað greindar plöntur og tengd efni, og haft í vörslum sínum sverð, en lögregla fann allt framangreint við leit í húsnæðinu.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og d. lið 2. mgr. 30. gr., sbr. 1. mgr.36. gr. vopnalaganr. 16/1998.

IV.

Fyrir umferðarlagabrot með því að hafa, sunnudaginn 21. nóvember 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 70 ng/ml og tetrahýdrókannabínól 9,9 ng/ml) um Hegranes við Arnarnesveg í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðar- og fíkniefnalagabrot með því að hafa, mánudaginn 27. desember 2021, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,77‰, amfetamín 125 ng/ml, metýlfenidat 16 ng/ml og tetrahýdrókannabínól 25 ng/ml) um Hafnarfjarðarveg í Garðabæ, þar sem lögregla stöðvaði aksturinn og á sama tíma haft í vörslum sínum 1,30 gaf maríhúana sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

VI.

Fyrir fíkniefnalagabrot með því að hafa, sunnudaginn 22. maí 2022, að [...] í [...], haft í vörslum sínum í sölu- og dreifingarskyni 14 kannabisplöntur, sem lögregla fann við leit í húsnæðinu.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

VII.

Fyrir umferðarlagabrot með því að hafa, sunnudaginn 9. október 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 85 ng/ml og tetrahýdrókannabínól 2,5 ng/ml) um Bæjarhraun í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019. Jafnframt er krafist upptöku á sverði samkvæmt 1. mgr. 37. gr. vopnalaga nr. 16/1998 og á vog og smelluláspokum samkvæmt 7. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001, sbr. reglugerð nr. 808/2018 um ávana- og fíkniefni og önnur eftirlitsskyld efni, en munirnir voru notaðir til framleiðslu fíkniefna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 11. janúar 2023, var ákærði dæmdur í 9 mánaða fangelsi, skilorðsbundið til tveggja ára, með dómi Héraðsdóms Reykjavíkur [...] 2019 meðal annars fyrir fíkniefnalagabrot, akstur undir áhrifum ávana- og fíkniefna og akstur sviptur ökurétti. Þá gekkst ákærði undir greiðslu sektar með viðurlagaákvörðun Héraðsdóms Reykjavíkur [...] 2021.

Að öðru leyti kemur sakaferill ákærða ekki til skoðunar við ákvörðun refsingar nú.

Við ákvörðun refsingar nú er við það miðað að ákærði hafi nú í þriðja sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur sviptur ökurétti og akstur undir áhrifum ávana- og fíkniefna og/eða áfengis.

Brot þau sem ákærði er sakfelldur fyrir nú samkvæmt ákæruliðum 1 og 2 voru framin áður en ákærði gekkst undir viðurlagaákvörðunina 2021 og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu.

Þar að auki hefur ákærði með brotum þeim sem hann er nú sakfelldur fyrir samkvæmt ákæruliðum 1 - 3, rofið skilorð dómsins frá [...] 2019. Ber nú að dæma skilorðsdóminn upp og er ákærða gerð refsing í einu lagi, sbr. 60. gr. laga nr. 19/1940. Ákærði hefur játað brot sín skýlaust hér fyrir dómi og verður það metið honum til refsimildunar sbr. 8. tl. 1. mgr. 70. gr. almennra hegningarlaga, þá er það jafnframt metið ákærða til refsimildunar hve langt er liðið frá því að sum brotin sem hann er nú sakfelldur fyrir voru framin.

Með hliðsjón af 77. gr. sömu laga, dómvenju og sakarefni þessa máls þykir refsing ákærða hæfilega ákveðin ákveðin fangelsi í 1 6 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá uppkvaðningu dómsins að telja.

Með vísan til lagaákvæða í ákæru er gert upptækt sverð og vog sem lögregla lagði hald á við rannsókn málsins en undir rekstri málsins féll ákæruvaldið frá upptöku á smelluláspokum.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 150.660 krónur að meðtöldum virðisaukaskatti, og 1.035.884 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, M-kk-nf F-kk-nf, sæti fangelsi í 1 6 mánuði.

Ævilöng svipting ökuréttar ákærða er áréttuð.

Ákærði sæti upptöku ásverðio g vog.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 150.660 krónur að meðtöldum virðisaukaskatti, og 1.035.884 krónur í annan sakarkostnað.

H-kvk-nf S-kvk-nf B-kvk-nf